# Tropheops tropheops

Tropheops tropheops és una espècie de peix polimòrfic pertanyent a la família dels cíclids i al superordre dels acantopterigis.

## Morfologia

Fa 14 cm de llargària màxima. 7-8 fileres de dents transversals a la mandíbula inferior i 7-8 a la superior. 10-11 dents a la filera exterior de l'esquerra de la mandíbula inferior. Aleta dorsal amb 17 espines i 10 radios, pectorals amb 13-14 radis i anal amb 3 espines i 8 radis. 30-31 escates a la línia lateral. 4 fileres d'escates a les galtes. El cos presenta traces de franges tranversals fosques amb una sèrie de taques més fosques per sobre de la línia lateral i una altra al centre dels flancs. Presència d'un punt a l'opercle i d'un altre a la base de l'aleta caudal. Aleta dorsal amb una banda intramarginal negrosa. El mascle és de color porpra-marró a la part superior; té la cara, la part inferior de les galtes i de l'opercle, la regió gular i el pit de color groc; mostra l'aleta dorsal principalment de color groc amb una franja negra, i té una mica de blau als radis caudals i dorsals. La femella és de color marró clar amb les escates blavoses i franges verticals de color marró fosc.

## Reproducció

Fa postes de fins a 40 ous, els quals són ovoides. Els mascles reproductors són presents durant tot l'any i defensen els seus territoris contra els intrusos.

## Alimentació

Es nodreix d'algues del substrat, tot i que pot alimentar-se exclusivament de plàncton si n'hi ha en abundància. La seua posició típica per a menjar consisteix a col·locar el cos en un angle d'aproximadament 45° en relació amb el substrat horitzontal. El seu nivell tròfic és de 2.

## Hàbitat i distribució geogràfica

És un peix d'aigua dolça, demersal i de clima tropical (24 °C-26 °C; 13°S-15°S), el qual viu a l'Àfrica sud-oriental: és un endemisme dels hàbitats rocallosos i d'altres àrees lliures de sediments del sud del llac Malawi a Malawi. Ha estat introduït a Israel.

## Observacions

És inofensiu per als humans, el seu índex de vulnerabilitat és baix (10 de 100)., les seues principals amenaces són la sobrepesca i la seua distribució geogràfica tan restringida, i forma part del comerç internacional de peixos ornamentals.

## Referències

* 1 2 Catalogue of Life Arxivat 2014-10-23 a Wayback Machine. (anglès)
* 1 2 3 4 UICN (anglès)
* ↑ The Taxonomicon (anglès)
* ↑ Encyclopedia of Life (anglès)
* 1 2 3 Konings, A., 1990. Ad Konings's book of cichlids and all the other fishes of Lake Malawi. T. F. H. Publications, Inc., Neptune City, Nova Jersey, 495 p. Pàg. 410.
* 1 2 Goldstein, H. M., 2009. Taxonomic review of the genus Tropheops (Cichlidae) with descriptions of new species from Lake Malawi, Africa. Master thesis. Pennsylvania State University, els Estats Units. 194 p. Pàg. 27.
* ↑ Regan, C. T., 1922. The cichlid fishes of Lake Nyassa. Proceedings of the General Meetings for Scientific Business of the Zoological Society of London 1921 (pt 4) (núm. 36): 675-727, Pls. 1-6.
* ↑ Riehl, R. i H. A. Baensch, 1991. Aquarien Atlas. Band. 1. Melle: Mergus, Verlag für Natur- und Heimtierkunde, Alemanya. 992 p. Pàg. 760.
* 1 2 3 4 5 FishBase (anglès)
* ↑ Egg Characteristics of Tropheops tropheops - FishBase (anglès)
* ↑ Reinthal, P. N., 1990. The feeding habits of a group of herbivorous rock-dwelling cichlid fishes (Cichlidae: Perciformes) from Lake Malawi, Africa. Environ. Biol. Fish. 27:215-233.
* ↑ Sea Around Us (anglès)
* ↑ Riehl, R. i H. A. Baensch, 1996. Aquarien Atlas, Band 1. 10a. edició. Mergus Verlag GmBH, Melle (Baixa Saxònia), Alemanya. 992 p. Pàg. 760.
* ↑ Ambali, A., H. Kabwazi, L. Malekano, G. Mwale, D. Chimwaza, J. Ingainga, N. Makimoto, S. Nakayama, M. Yuma i Y. Kada, 2001. Relationship between local and scientific names of fishes in Lake Malawi/Nyasa. African Study Monographs (22)3:123-154. Pàg. 140.
* ↑ Maréchal, C., 1991. Pseudotropheus. p. 401-415. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París. Vol. 4. Pàgs. 411-412.
* ↑ Konings, A., 1989. Malawi cichlids in their natural habitat. Verduijn Cichlids, Holland & Lake Fish Movies, Alemanya Occidental. 303 p.
* ↑ Konings, A., 2007. Malawi cichlids in their natural habitat. Quarta edició. Cichlid Press, El Paso, els Estats Units. 424 p. Pàg. 80.
* ↑ GBIF (anglès)
* ↑ Bartley, D. M. (comp./ed.), 2006. Introduced species in fisheries and aquaculture: information for responsible use and control (CD-ROM). Roma, FAO.
* ↑ List of Freshwater Fishes reported from Israel - FishBase Arxivat 2015-09-24 a Wayback Machine. (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.
* ↑ Nsiku, E., 1999. Changes in the fisheries of Lake Malawi, 1976-1996: ecosystem-based analysis. University of British Columbia, Vancouver, el Canadà. 217 p. M.Sc. thesis.

## Bibliografia

* Anònim, 1997. Registres de peixos dins de la base de dades de la Secció de Vertebrats del Museu Reial de l'Àfrica Central. MRAC, Tervuren, Bèlgica.
* Anònim, 1999. Base de dades de la col·lecció de peixos del Museu d'Història Natural de Londres. Londres, la Gran Bretanya.
* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Anònim, 2000. Base de dades de la col·lecció de peixos del National Museum of Zimbabwe. National Museum of Zimbabwe, P.O. Box 240, Bulawayo, Zimbàbue.
* Anònim, 2000. Col·lecció ictiològica del Museu Zoològic d'Hamburg (Zoologisches Museum Hamburg). Divisió d'Ictiologia i Herpetologia. Museu Zoològic d'Hamburg (ZMH).
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, els Estats Units.
* Baensch, H. A. i R. Riehl, 1997. Aquarien Atlas, Band 5. Mergus Verlag, Melle (Baixa Saxònia), Alemanya. 1148 p. Pàg. 924.
* Bassleer, G., 1997. Color guide of tropical fish diseases: on freshwater fish. Bassleer Biofish, Westmeerbeek, Bèlgica. 272 p. Pàg. 220.
* Coad, B. W., 1996. Exotic and transplanted fishes in southwest Asia. Publicaciones Especiales Instituto Español de Oceanografía, núm. 21: 81-106.
* Museu Suec d'Història Natural, 1999. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* YouTube (anglès)